# Brukenthal-palota

### A Wikipédiából, a szabad lexikonból.

A Brukenthal-palota

A Brukenthal-palota Nagyszeben híres barokk stílusú műemléképülete a Nagytér (Grosser Ring) nyugati oldalán. Samuel von Brukenthal építtette 1778–1788 között, miután Erdély kormányzójává választották, majd 1790-ben képtárat nyitott benne. Az építész nevét nem ismerjük. 1817. február 25-én a gyűjteményt megnyitotta a látogatók előtt. Végrendeletében az épületet és a gyűjteményt az Evangélikus Egyházra hagyományozta. 1946-ban a gyűjteményt államosították, a legértékesebb darabokat a bukaresti Művészeti Múzeumba vitték.

Jelenleg a palota a Brukenthal-Múzeum több részlegének az otthona:

- Képtár, benne Jan van Eyck, Hans Memling, Anthonis van Dyck, Jakob Jordaens, Frans Snyders, Jan Fyt, Antonello da Messina, Allesandro Magnasco, Tiziano, Hans Schwab von Wertingen, Hans von Aachen, Lucas Cranach, Paul Troger, Martin Meytens és Jan Kupetzky festményeivel.
- Könyvtár, több mint 300 000 tétellel (kéziratok, ősnyomtatványok, ritka könyvrégiségek, illetve kortárs könyvek és folyóiratok).

## [szerkesztés] Külső hivatkozások

- A múzeum honlapja (német, angol, román)

A lap eredeti címe "http://hu.wikipedia.org../../../b/r/u/Brukenthal-palota.html"

Kategóriák: Múzeumok | Erdélyi szászok

##### Views

- Szócikk
- Vitalap
- Aktuális változat

##### Keresés